**Ca nisipul femeile sunt**

*Alexandru Andrieș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bărbații-s făcuți din carne,

Femeile - din oțel,

Ar fi trebuit să fie invers,

Dar Dumnezeu mai greșește și el...

Femeile zic că-s din carne,

Bărbații că-s din oțel,

Și de-aia e noaptea-ntuneric

Și viața e un hotel...

Ca nisipul femeile sunt,

Le ia pe sus orice boare de vânt

Și-napoi nu mai vin nicicând...

Ca nisipul femeile sunt!

Au camere mari, cu multe oglinzi,

Ca-ntr-o plasă în ele te prinzi...

Când sub pătura moale te-ntinzi

Nici nu știi cât de adânc te prinzi!

Au ochi să te-oprească,

Și-aceiași ochi să te gonească

Curând...

Ca nisipul femeile sunt...